Sådan kan hjælpen til naboerne til blive

Ifølge et udkast til en aftale vil naboerne til Flyvestation Skrydstrup blive kompenseret på følgende måde:

Rød Zone: De, der bor tættest på flyvestationen. Den røde zone omfatter boliger, der har en støjbelastning på mere end 55 dB gennemsnitsstøj og 100 dB maksimalstøj. Der er 117 boliger i zonen. Beboerne kan vælge, om staten skal opkøbe deres bolig, eller om de vil have betalt for støjisolering. Opkøb af landejendomme omfatter både jord, maskiner og dyr. Opkøb kommer til at ske gennem Ekspropriationskommissionen. Kommissionen vil besøge hver enkelt bolig i forbindelse med opkøb.

Gul Zone: Der er mere end 15 kilometer fra den ene ende af zonen til den anden. Der er 1.500 boliger i zonen. Der vil blive tilbudt støjisolering i opholdsrum, som er stuer, soveværelser mv. Der vil ikke blive tilbudt støjisolering i badeværelser, udestuer mv. Støjisolering skal ske i samarbejde med en støjkonsulent, som Forsvarsministeriet har udpeget. Zonen ligger der, hvor er 55 dB i gennemsnitsstøj og 80 dB i maksimalstøj. Derudover er der taget hensyn til lokalsamfund og boligområders placering.